
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 29Nt/2/2024 6624010125 22. 05. 2024 JUDr. Ján Šulgan ECLI:SK:OSLC:2024:6624010125.2
Uznesenie Okresný súd Lučenec, sudcom JUDr. Jánom Šulganom, dňa 22. mája 2024 v trestnej veci odsúdeného Z. X., Z.. XX.XX.XXXX v B., Q., trvale bytom J., B., P. A. L. XXX, Q., t. č. Ú. L. Z. V., o zhabaní veci, takto rozhodol: Podľa § 83 ods. 1 písm. d) Tr. zák. ukladá zhabanie veci a to, osobného motorového vozidla zn. IVECO DAILY bielej farby, ev. č. P.-XXX, VIN: I., ktorého držiteľom a vlastníkom je maďarská obchodná spoločnosť HORVÁTH CAR TRADE KFT., Király útca 80, 1068 Budapest. Podľa § 83 ods. 2 Tr. zák. vlastníkom zhabanej veci sa stáva štát. odôvodnenie: Dňa 21.02.2024 podal okresný prokurátor Okresnej prokuratúry Veľký Krtíš na tunajšom súde návrh na zhabanie veci a to osobného motorového vozidla zn. IVECO DAILY bielej farby, ev. č. P.-XXX, VIN: I., ktorého držiteľom a vlastníkom je maďarská obchodná spoločnosť HORVÁTH CAR TRADE KFT., Király útca 80, 1068 Budapest. Rozsudkom Okresného súdu Lučenec sp. zn. 3T/18/2023 zo dňa 12.04.2023 v spojení s rozsudkom Krajského súdu v Banskej Bystrici sp. zn. 3To/52/2023 zo dňa 19.07.2023 bol Z. X. uznaný vinným zo zločinu prevádzačstva podľa § 355 ods. 2 písm. a), ods. 3 písm. d) Tr. Zák. V predmetnej veci bolo zaistené osobné motorové vozidla zn. IVECO DAILY bielej farby, ev. č. P.-XXX, VIN: I., ktoré bolo použité na spáchanie trestného činu. Vlastníkom a držiteľom motorového vozidla podľa výpisu EUCARIS je obchodná spoločnosť HORVÁTH CAR TRADE KFT., so sídlom Király útca 80, 1068 Budapest. Súd zistil, že uvedená spoločnosť je v „nútenom výmaze“ a orgánom činným v trestnom konaní sa nepodarilo doručiť žiadne písomnosti na adresu uvedenej spoločnosti. Súd preto uznesením 29Nt 2/2024-171 zo dňa28.02.2024 ustanovil vlastníkovi veci opatrovníka v osobe advokáta JUDr. Jozefa Školníka. Podľa § 83 ods. 1 písm. d) Tr. zák., ak nebol uložený trest prepadnutia veci uvedenej v § 60 ods. 1 <https://www.slov-lex.sk/pravne-predpisy/SK/ZZ/2005/300/>, súd uloží zhabanie veci, ak nepatrí páchateľovi a bola určená alebo použitá na spáchanie trestného činu, Z obsahu spisu má súd preukázané, že v predmetnej veci bolo zaistené osobné motorové vozidla zn. IVECO DAILY bielej farby, ev. č. P.-XXX, VIN: I., ktoré bolo použité na spáchanie trestného činu. Keďže v konaní nebol uložený trest prepadnutia veci (motorového vozidla), súd rozhodol tak ako je uvedené vo výroku uznesenia. Poučenie:
Proti tomuto uzneseniu je prípustná sťažnosť do 3 pracovných dní od oznámenia na Krajský súd v Banskej Bystrici cestou podpísaného súdu.

